ভোর হয়েছে। চারদিকে মানুষের হাঁটাচলার শব্দ কানে আসছে। রিফাত ঘুম থেকে ওঠে হাতমুখ ধুয়ে দাঁড়িয়ে আছে দক্ষিণ পাশের বারান্দায়। ততক্ষণে রিফাতও এসে দাঁড়িয়েছে তার পাশে। রাস্তায় সবাই বলাবলি করছে, স্টেশনে একটি লোক কাটা পড়েছে। পাড়ার ছেলেরা দল বেঁধে যাচ্ছে স্টেশনের দিকে। রাফে-রিফাতও যেতে চাইলো। কিন্তু আব্বু যেতে দিলো না। একসময় ডোমরা এসে লাশটি নিয়ে গেল। পাড়ার ছেলেরা ফিরে এসে চিৎকার করে বলে, রাফে তোর কালু চাচা ট্রেনে কাটা পড়েছে। অমনি রাফে দরজা খুলে স্টেশনের দিকে কালু চাচা, কালু চাচা বলে চিৎকার করতে করতে দৌড়াতে লাগলো। এরপর সে যে কোথায় গেল, আর কখনো ফিরে আসেনি। বাবা-মায়ের সন্দেহ হয়তো স্টেশন থেকে ছেলেধরা নিয়ে গেছে।